|  |  |
| --- | --- |
| **Tárgy:** | **Fenntarthatósági és Klímastratégiai Szakmai Bizottság**  |
| **Helyszín:** | **Polgármesteri Hivatal I. emeleti Nagyterem** |
| **Időpont:** | **2025. június 18-án 09:00 órakor** |
| **Jegyzőkönyv-****vezető:** | **Kissné Molnár Erika** |
| **Jelenléti ív** | **Név** | **Aláírás** | **Megjegyzés** |
|  | **Németh ákos** |  | képviselő, a **bizottság elnöke** |
|  | **Dr. Károssy Csaba** |  | , a bizottság tagja |
|  | **Fera Gábor** |  | , a bizottság tagja |
|  | **Gayer Ervin** |  | , a bizottság tagja |
|  | **Illés-Soós Laura** |  | , a bizottság tagja |
|  | **Lenkai Nóra** |  | , a bizottság tagja |
|  | **Pfliegler Ármin**  |  | , a bizottság tagja |
|  | **Putz Gergő** |  | a bizottság tagja |
|  | **Székely Klára** |  | a bizottság tagja |
|  |  |  |  |
|  |  |  |  |
|  |  |  |  |
|  |  |  |  |

**ÁLLANDÓ MEGHÍVOTTAK**

|  |  |  |  |
| --- | --- | --- | --- |
|  | DR. NEMÉNY ANDRÁS |  | polgármester |
|  | DR. LÁSZLÓ GYŐZŐ |  | alpolgármester |
|  | HORVÁTH SOMA |  | alpolgármester |
|  | DR. HORVÁTH ATTILA  |  | alpolgármester |
|  | DR. KÁROLYI ÁKOS |  | jegyző |
|  | BABICSNÉ DR. TŐKE ERZSÉBET |  | aljegyző |
|  | DR. GYURÁCZNÉ DR. SPEIER ANIKÓ |  | Városüzemeltetési és Városfejlesztési Osztály vezetője |
|  | KALMÁR ERVIN |  | Városüzemeltetési és Városfejlesztési Osztály Környezetvédelmi Iroda vezetője |
|  | Kissné Bodorkós Mónika |  | Városüzemeltetési és Városfejlesztési Osztály Környezetvédelmi Iroda környezetvédelmi ügyintéző |
|  | Dr. Baranyai Olga  |  | Nyugat-dunántúli Vízügyi Igazgatóság |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

**NAPIRENDEK ELŐADÓI, MEGHÍVOTTAK**

|  |  |  |
| --- | --- | --- |
| **NÉV** | **ALÁÍRÁS** | **MEGJEGYZÉS** |
| Bonti Tamás |  | Városüzemeltetési és Városfejlesztési Osztály Kommunális Iroda vezetője |
| Nagyné Dr. Gats Andrea |  | Jogi és Képviselői Osztály vezetője |
| Stéger Gábor |  | Közgazdasági és Adó Osztály osztályvezetője |
| Koczka Tibor |  |  |
| Kusztor György |  | Városüzemeltetési és Városfejlesztési Osztály Környezetvédelmi Iroda |
| Dénes Veronika |  | Városüzemeltetési és Városfejlesztési Osztály Környezetvédelmi Iroda |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

**Németh Ákos, a bizottság elnöke:**

Köszöntöm a jelenlévőket, különös tekintettel Dr. Horváth Attila alpolgármester urat. Székely Klára jelezte távolmaradását. Megállapítom a határozatképességet a 8 jelenlévő bizottsági tag részvételével. A bizottságról készült jegyzőkönyv hitelesítésére felkérem Putz Gergő bizottsági tagot. A kiküldött meghívó két sürgősségi napirenddel bővülne ki, kérem szavazzunk a kibővített napirendi javaslatról.

*A szavazásnál 8fő bizottsági tag volt jelen.*

*A Bizottság 8 egyhangú igen szavazattal a kiegészített napirendet elfogadta, és az alábbi határozatot hozta:*

**24/2025. (VI.18.) FKSZB számú határozat**

A Fenntarthatósági és Klímastratégiai Szakmai Bizottság napirendjét az alábbiak szerint fogadta el:

**NAPIRENDI JAVASLAT**

**1./ Tájékoztató az 1000 fa program kiterjesztéséről (lakossági faültetés) 2025. évi eljárásrendjéről** */Két Közgyűlés közötti anyag/*

**Előadó:** Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője

**Előkészítő:** Kalmár Ervin, a Városüzemeltetési és Városfejlesztési Osztály Környezetvédelmi Iroda vezetője

**2./ Javaslat a helyi közösségi közlekedést érintő döntések meghozatalára /***sürgősségi napirend, Közgyűlés 2. napirend/*

**Előadó:** Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője

**Előkészítő:** Kalmár Ervin, a Városüzemeltetési és Városfejlesztési Osztály Környezetvédelmi Iroda vezetője

**3./ Javaslat Szombathely város területén közművezeték építés zöldterületen történő elhelyezéséhez szükséges döntések meghozatalára (**sürgősségi napirend)

**Előadó:** Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője

**Előkészítő:** Bonti Tamás, a Városüzemeltetési és Városfejlesztési Osztály Kommunális Iroda vezetője

**NYILVÁNOS ÜLÉS**

1./ Tájékoztató az 1000 fa program kiterjesztéséről (lakossági faültetés) 2025. évi eljárásrendjéről*/Két Közgyűlés közötti anyag/*

**Németh Ákos, a bizottság elnöke:**

 Szeretném megköszönni, hogy ebben a nehéz költségvetési évben is sikerült megvalósítani az 1000 fa programot, legalább is a fedezet megvan rá. Szombathelyen ez a program nagyon népszerű és látszik, hogy a szombathelyiek nagyon szívesen ültetnek fát és vesznek részt ebben a programban.

**Dr. Horváth Attila:**

 Köszöntöm a bizottság tagjait. Az 1000 fa programmal kapcsolatban nagyon röviden elmondanám, hogy amikor 2019-ben elkezdtünk dolgozni, nagyon komoly szerep hárult arra a típusú gondolkodásmódra, amelynek a Tisztelt Elnök Úr élharcosa. Ez pedig nem más, mint a legyünk zöldebbek, ha nem is feltétlenül egy zöldebb bolygót építeni, de legalább az irányt megmutatni, és felhívni a figyelmet minden szombathelyi lakosnak arra, hogy tegyen ő is a környezetéért. Az 1000 fa programban eredetileg 80 millió forintot határoztunk meg, úgy gondoltuk, darabja 80.000,- forint, annyiból biztosan megoldódik. Egyetlenegy ajánlat érkezett, ami meghaladta ezt a keretet. Amikor beszéltem olyan emberekkel, akik ebben a szakmában dolgoznak, azt mondták, hogy azok az árak, amikben mi azt hittük, hogy ez tud működni, azok egészen egyszerűen nem tarthatóak. Leginkább azért, mert ezeknél a fáknál legalább 3 évig gondoskodni kell arról, hogy megmaradjanak, illetve a pótlásukról. Ez volt az a tétel, ami megdobta a mi elgondolásunkat. Amikor nem érkezett megfelelő ajánlat ebben az összegben, akkor jött az az ötlet, hogy a lakosság körében osszuk szét ezeket a fákat és ez működni fog. Én azt gondolom, ha létezik olyan program, amire büszkék lehetünk, az az 1000 fa program. Kérem a tisztelt bizottságot, hogy támogassa.

**Németh Ákos, a bizottság elnöke:**

 Még annyit hozzátennék, hogy amennyiben közterületen ültetünk fát, úgy az több költséggel fog járni, mert meg kell terveztetni, míg magánterületen ez nem fordul elő. Azt gondolom, hogy ez a program példaértékű és még sok-sok éven keresztül meg kell valósítani.

*A Bizottság 8 egyhangú igen szavazattal a határozati javaslatot elfogadta, és az alábbi határozatot hozta:*

**25/2025. (VI.18.) FKSZB számú határozat**

A Fenntarthatósági és Klímastratégiai Szakmai Bizottság a „Tájékoztató az 1000 fa program kiterjesztésének (lakossági faültetés) 2025. évi eljárásrendjéről” című előterjesztést megtárgyalta, és az 1000 fa program 2025. évre tervezett eljárásrendjét az előterjesztésben foglaltak szerint javasolja a Közgyűlésnek elfogadásra.

**Felelős:** Németh Ákos, a Fenntarthatósági és Klímastratégiai Szakmai Bizottság elnöke

(A végrehajtás előkészítéséért:

Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője

Stéger Gábor, a Közgazdasági és Adó Osztály vezetője)

**Határidő:** 2025. június 19.

2./ Javaslat a helyi közösségi közlekedést érintő döntések meghozatalára **/***sürgősségi napirend, Közgyűlés 2. napirend/*

**Németh Ákos, a bizottság elnöke:**

 Az előterjesztésben szereplő három határozati javaslatot szeretném egyben szavazásra bocsátani.

Az első javaslat az előterjesztésben a menetrend módosításáról szól, melynek, mint egyéni képviselő is nagyon örülök, mert sikerült a 2/a és a 29/c járatokat visszaállítani, ha nem is olyan sűrűséggel, de reméljük az ott lakók megelégedésére.

A második javaslat arról szól, hogy elfogadjuk a 2024. évre szóló beszámolót.

A harmadik javaslat pedig arról ad tájékoztatást, hogy a Blaguss Agora Hungary Kft. beszerezne egy elektromos MIDI buszt, sajnos ez nem valósult meg és e miatt a támogatás egy részét visszakapja a város.

**Dr. Horváth Attila:**

 Nem arról van szó, hogy a város, városvezetés, vagy a Blaguss Kft. nem akarna elektromos buszt, egyszerűen az történt, hogy az áramszolgáltató az infrastruktúra kiépítését 5 évben határozta meg. Nyilván, ha 5 évbe telik az elektromos áramot odavezetni, akkor a Blaguss Kft. nem tudja 2025. december 31-ig a buszt beszerezni, mert nem tudja azt üzemeltetni, tölteni.

*A Bizottság 8 egyhangú igen szavazattal a határozati javaslatot elfogadta, és az alábbi határozatot hozta:*

**26/2025. (VI.18.) FKSZB számú határozat**

A Fenntarthatósági és Klímastratégiai Szakmai Bizottság a „Javaslat a helyi közösségi közlekedést érintő döntések meghozatalára” című előterjesztést megtárgyalta, és az I-III. határozati javaslatokat az előterjesztésben foglaltak szerint javasolja a Közgyűlésnek elfogadásra.

**Felelős:** Németh Ákos, a Fenntarthatósági és Klímastratégiai Szakmai Bizottság elnöke

(a végrehajtás előkészítéséért:

Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője)

**Határidő:** 2025. június 19.

3./ Javaslat Szombathely város területén közművezeték építés zöldterületen történő elhelyezéséhez szükséges döntések meghozatalára (sürgősségi napirend)

*A Bizottság 8 egyhangú igen szavazattal a határozati javaslatot elfogadta, és az alábbi határozatot hozta:*

**27/2025. (VI.18.) FKSZB számú határozat**

A Fenntarthatósági és Klímastratégiai Szakmai Bizottság a „Javaslat Szombathely város területén közművezeték építések zöldterületen történő elhelyezéséhez szükséges döntések meghozatalára” című előterjesztést megtárgyalta, és Szombathely Megyei Jogú Város Önkormányzatának Szervezeti és Működési Szabályzatáról szóló 16/2024. (X.1.) önkormányzati rendelet 69. § 5. pontja alapján az alábbi döntést hozta:

1. A Bizottság egyetért azzal, hogy az E.ON Észak-dunántúli Áramhálózati Zrt. beruházásában tervezett „Szombathely, Dob utca feszültségingadozás” tárgyú munka keretében a villamos energia ellátást biztosító 11 kV-os és 0,4 kV-os földkábel, szabadon álló 6 áramkörös elosztószekrények, valamint transzformátor állomás kiépítésre kerüljenek az előterjesztés 1. számú mellékletét képező favédelmi tervben szereplő előírások betartása mellett. A Bizottság javasolja, hogy a Lejtő sétányon a lakosság által ültetett cserjék kapcsán a Kivitelező egyeztessen az érintett ingatlanok tulajdonosaival.
2. A Bizottság egyetért azzal, hogy a Magyar Telekom Nyrt. beruházásában tervezett „Szombathely, Herény FTTH optikai hálózat építés” tárgyú munka keretében a távközlési hálózat fejlesztéseként meglévő oszlopsoron optikai légkábel, meglévő védőcsőben kábel behúzás, új földkábel létesítés, „N1” típusú megszakító szekrények, optikai kábel fogadására és az optikai hálózat kötés szerelvény védelmét biztosító „bálványok” kiépítésre kerüljenek az előterjesztés 2. számú melléklete szerint.
3. A Bizottság egyetért azzal, hogy az E.ON Észak-dunántúli Áramhálózati Zrt. beruházásában tervezett „Szombathely, Batsányi János utca feszültségingadozás” tárgyú munka keretében a villamos energia ellátást biztosító 10 kV-os és 0,4 kV-os földkábel, szabadon álló 4 áramkörös elosztószekrény, valamint transzformátor állomás kiépítésre kerüljenek az előterjesztés 3. számú melléklete szerint. A Bizottság javasolja, hogy a Batsányi János utcában a lakosság által ültetett cserjék kapcsán a Kivitelező egyeztessen az érintett ingatlanok tulajdonosaival.

**Felelős**: Németh Ákos, a Fenntarthatósági és Klímastratégiai Szakmai Bizottság elnöke

 (a végrehajtás előkészítéséért:

dr. Gyuráczné dr. Speier Anikó, a Városüzemeltetési és Városfejlesztési Osztály vezetője)

**Határidő:** 2025. június 18.

**Németh Ákos, a bizottság elnöke:**

 Mielőtt az ülést bezárnám, Fera Gábor bizottsági tagnak adom meg a szót.

**Fera Gábor:**

 Szombathelyen a vetési varjak több éve okoznak problémát. Én korábban az Őrségi Nemzeti Park Igazgatóságánál dolgoztam, ember-természet konfliktusok megoldásán. Azt szeretném kérni, hogy vizsgáljuk meg mindenképpen a következő ülésre, hogy miként lehetne ezt a konfliktust mérsékelni. Az elmúlt időben utánanéztem ennek a dolognak. Itt Vas megyében pár éve készült egy összesítés a Cinege újságban. Fejtegeti a lehetőségeket, illetve a zöldhatóságnak sem sikerült dűlőre jutni ebben a kérdésben. Viszont az elmúlt időszakban történtek fakivágások, csonkítások, fészek eltávolítások, aminek az lett az eredménye, hogy a varjútelep arrébb ment, így most másokat zavarnak. Olyan megoldás lenne a cél, vagy zavarás csökkentés az emberek felé, ez működőképes lehet, nem pedig az, hogy a város egyik pontjáról helyezzük át a másikra. Nyilván erre vannak jó megoldások. Sok szemeteskuka varjúlezárása, nyilván a fészkelési időszakban a nagyobb takarítás, a külföldi szakirodalomban további megoldások is elérhetőek. Kérem a bizottságot, hogy a következő bizottsági ülésre ezt vizsgáljuk meg.

 **Dr. Horváth Attila:**

 Ez a probléma sajnos ezer éve itt van. Dönthet a bizottság bárhogy, véleményem szerint nem leszünk előbbre. Ha valaki jó a munkájában, megengedheti magának azt a mondatot, hogy erre tudása nincs, és én azt tudom, hogy ha a bizottság úgy dönt, bármilyen arányban, hogy ezt vizsgálja meg a bizottság, ez azt jelenti, hogy a hivatali dolgozók kapnak egy feladatot, hogy vizsgálják meg. Most ők le tudják majd írni az eddig történteket, amelyek nem vezettek eredményre. Én azt gondolom, ha ebben ténylegesen előre akarunk menni, és Önnek van olyan tudása, hogy kapna a városvezetés, akár az elnök úron keresztül is egy olyan anyagot, amiben az van benne, hogy erre a problémára mi a konkrét megoldás, akkor az nekünk segítség. De addig, amíg ez nincs meg, addig nem nagyon látom - azon kívül, hogy a bizottság hoz egy döntést - , hogy érdemben bármivel előbbre tudnánk lépni. Egyébként ha a varjún kívül a galambra is van valamilyen ötlet, szívesen fogadjuk.

**Németh Ákos, a bizottság elnöke:**

 Szeretném megjegyezni, hogy 2001 óta védett állat a varjú.

Szeretnénk kapni egy tájékoztatást, hogy eddig milyen köröket futott a hivatal varjú ügyben. Nagy segítség lenne, ha konkrét javaslatokat is kapnánk.

09,20-kor az ülést bezárom

Szombathely, 2025. június 18.

 **(: Putz Gergő :) (: Németh Ákos :)**

 a bizottság tagja a bizottság elnöke

 (Aláírva: ) (Aláírva: )